
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 8T/5/2026 8726010061 03. 02. 2026 JUDr. Richard Bureš ECLI:SK:OSPP:2026:8726010061.2
TRESTNÝ ROZKAZ V MENE SLOVENSKEJ REPUBLIKY Okresný súd Poprad, samosudca JUDr. Richard Bureš, vydáva podľa § 353 ods. 1 Trestného poriadku v spojení s § 241 ods. 1 písm. j) Trestného poriadku trestnýrozkaz: rozhodol: Obvinený Silvester BIKÁR, nar. XX.XX.XXXX v A., trvale bytom B. C., t. č. vo väzbe v ÚVV a ÚVTOS Prešov, je vinný, že dňa 21.07.2025 v čase od 23:40 hod. do 23:50 hod. úderom rukou, v ktorej držal kovovú spojku z lešenia, poškodil sklenenú výplň na zatvorenom plastovom trojkrídlovom okne v reštaurácii Zimný štadión, na D. E. XXXX/X B. A. - C. C., F. A., následne si cez vzniknutú dieru uvedené okno otvoril a následne vošiel do vnútra reštaurácie s úmyslom odcudziť finančnú hotovosť, kde spod barového pultu, z neuzamknutej zásuvky, z nerezovej skrinky, vybral finančnú hotovosť v celkovej výške 1.617,- Eur, s ktorou sa premiestnil do zadnej miestnosti uvedenej reštaurácie, kde si ju položil na stôl a na stoličku, čím svojím konaním sa pokúsil odcudziť finančnú hotovosť vo výške 1.617,- Eur poškodenej spoločnosti Koga Gastro s.r.o., so sídlom Veľký Slavkov 277, IČO: 51 994 241 a poškodením sklenenej yýplne spôsobil Mestu Poprad škodu vo výške 130,- Eur, teda sa dopustil konania, ktoré bezprostredne smerovalo k dokonaniu činu, ktorého sa dopustil v úmysle si prisvojiť cudziu vec tým, že sa jej zmocní a spôsobí tak malú škodu a čin spácha vlámaním, pričom k dokonaniu činu nedošlo, čím spáchal prečin krádeže podľa § 212 ods. 1 písm. a), písm. b) Trestného zákona v štádiu pokusu podľa § 14 ods. 1 Trestného zákona
a za to mu u k l a d á : Podľa § 212 ods. 1 Trestného zákona s použitím § 36 písm. j), písm. l) Trestného zákona a podľa § 38 ods. 2 Trestného zákona trest odňatia slobody v trvaní 6 (šesť) mesiacov a 15 (pätnásť) dní.
Podľa § 48 ods. 2 písm. a) Trestného zákona na výkon trestu ho z a r a ď u j e do ústavu na výkon trestu odňatia slobody s minimálnym stupňom stráženia. Podľa § 287 ods. 1 Trestného poriadku ukladá obvinenému uhradiť poškodenému G. H. s. r. o., Veľký Slavkov 277, IČO: 51 994 241, škodu vo výške 130 eur. sa dopustil konania, ktoré bezprostredne smerovalo k dokonaniu činu, ktorého sa dopustil v úmysle si prisvojiť cudziu vec tým, že sa jej zmocní a spôsobí tak malú škodu a čin spácha vlámaním, pričom k dokonaniu činu nedošlo, Poučenie: Poučenie: Trestný rozkaz má povahu odsudzujúceho rozsudku. Obvinený a osoby, ktoré sú oprávnené podať v jeho prospech odvolanie, ako aj prokurátor, môžu podať proti trestnému rozkazu odpor. Odpor sa podáva na súde, ktorý trestný rozkaz vydal, a to do ôsmich dní od jeho doručenia. Osobám, ktoré môžu podať odvolanie v prospech obvineného okrem prokurátora, sa lehota končí tým dňom ako obvinenému. Ak sa trestný rozkaz doručuje obvinenému a aj jeho obhajcovi, plynie lehota od toho doručenia, ktoré bolo vykonané neskôr. Proti výroku o náhrade škody, ktorým bola priznaná náhrada škody, môže poškodený podať odpor; ak poškodený podal odpor, trestný rozkaz sa ruší vo výroku o náhrade škody a samosudca odkáže uznesením poškodeného na civilný proces, prípadne na konanie pred iným príslušným orgánom. Ak proti trestnému rozkazu podá oprávnená osoba v lehote odpor, samosudca nariadi vo veci hlavné pojednávanie. Obvinený a osoby, ktoré sú oprávnené podať v jeho prospech odvolanie, poškodený, zúčastnená osoba, ako aj prokurátor sa môžu výslovným vyhlásením vzdať práva podať odpor a okrem poškodeného môžu výslovným vyhlásením vziať podaný odpor späť, a to až dovtedy, kým prokurátor neprednesie na hlavnom pojednávaní obžalobu; po tomto vyhlásení už nemôžu odpor podať. Osoba, ktorá je oprávnená podať v prospech obvineného odvolanie, môže vziať podaný odpor späť len s jeho výslovným súhlasom. Vzatie odporu späť, ak niet prekážok, vezme samosudca uznesením na vedomie. Trestný rozkaz sa stane právoplatným, aj vykonateľným, ak - odpor nebol podaný, uplynutím lehoty na podanie odporu, - odpor bol vzatý späť, dňom jeho späťvzatia.

